Якая знаёмая карціна. Думаеце, гэта толькі там, у Маскве, на Рублёўцы, прынята пускаць пыл у вочы, хваліцца сваім казачным дабрабытам? Заказваць сваім любімым выпускнікам лімузіны і здымаць дарагія рэстараны для гуляння да світанку? Дзе там! Мы такія ж. Мы ў блін распляскаемся, але ў нашых дзяцей будзе ўсё толькі самае лепшае. Самы круты смартфон, сукенка на выпускны баль за 500 долараў, шакаладны фантанчык (добра яшчэ, што фантанчык не з шампанскага), лепшы дыджэй у горадзе і, вядома ж, шыкоўная чырвоная дарожка. Бо нашы дзеці ўжо зоркі. Яны вартыя самага лепшага. Праўда, усё гэта каштуе даволі дорага. А калі дорага — мы пачынаем абурацца.